**PRIMORSKO – GORANSKA ŽUPANIJA**

**Dom za starije osobe „Volosko“ Opatija, Andrije Štangera 34, 51410 Opatija**

**PRIJEDLOG FINANCIJSKOG PLANA**

**DOMA ZA STARIJE OSOBE „VOLOSKO“ OPATIJA**

**ZA 2025. GODINU I PROJEKCIJA ZA 2026. I 2027. GODINU**

**NAZIV KORISNIKA: DOM ZA STARIJE OSOBE „VOLOSKO“ OPATIJA**

**SAŽETAK DJELOKRUGA RADA:**

Dom za starije osobe „Volosko“ Opatija je javna, neprofitna ustanova socijalne skrbi. Osnivač ustanove je Primorsko goranska županija.

Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Dom načinom rada prati suvremene oblike institucionalne i izvaninstitucionalne oblike skrbi. Otvoreni smo za suradnju s lokalnom zajednicom, institucijama, zdravstvenim ustanovama, tijelima državne uprave. Suradnja je ostvarena i trajna s osnivačem, nadležnim ministarstvom, Hrvatskim zavodom za socijalnu skrb, udrugama, medijima, fakultetima i školama kojima omogućavamo provođenje stručne prakse, i Gradom Opatija.

Dom skrbi o 121 stanarki i stanaru u 3 zgrade.

Socijalne usluge jesu:

1. Smještaj

2. Pomoć u kući

Usluga smještaja obuhvaća: stanovanje, brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti.

Pomoć u kući je izvaninstitucijska usluga organizirane prehrane u kući korisnika, obavljanje kućanskih poslova u kući korisnika.

Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako se one u manjem opsegu ili uobičajeno obavljaju.

**ORGANIZACIJSKA STRUKTURA:**

Poslovi u Domu organiziraju se i obavljaju u sljedećim organizacijskim jedinicama:

1. Odjel njege i brige o zdravlju, s odsjecima :

- Odsjek zgrada A

- Odsjek zgrada B

- Odsjek zgrada C.

2. Odjel računovodstveno- administrativnih i pomoćno-tehničkih poslova, s odsjecima :

- Odsjek prehrane

- Odsjek pomoćno tehničkih poslova.

Računovodstveno-administrativni poslovi, poslovi socijalnog rada i poslovi aktivnog provođenja vremena i radnih aktivnosti obavljaju se pod neposrednim rukovođenjem ravnatelja.

Radi se u 3 smjene u 3 zgrade, lokalitet zgrade A i B je međusobno povezan prostorom Parka seniora dok je Zgrada C cestovno udaljena i radi se prijevoz između objekata vozilima. Posebna pažnja se posvećuje dostavi obroka za korisnike na području Liburnije.

Prema Pravilniku o unutarnjem ustrojstvu i sistematizaciji radnih mjesta koji je stupio na snagu u rujnu 2021. predviđena su 54 radna mjesta. U ovom trenutku radi 48 zaposlenika na puno radno vrijeme i 7 zaposlenika na pola radnog vremena (ukupno 51,5).

**I. OBRAZLOŽENJE OPĆEG DIJELA FINANCIJSKOG PLANA ZA RAZDOBLJE OD 2025. DO 2027. GODINE**

|  |  |  |  |  |  |
| --- | --- | --- | --- | --- | --- |
| **PRIHODI** | | | | | |
| **Izvori** | **Prijedlog plana za 2025.** | | **Projekcija plana**  **za 2026.** | | **Projekcija plana za 2027.** |
| Opći prihodi i primici 11 PGŽ | 375.246,00 | | 205.246,00 | | 205.246,00 |
| Prihodi za decentralizirane funkcije 44 DEC | 436.157,00 | | 436.157,00 | | 436.157,00 |
| Vlastiti prihodi 32 | 4.465,00 | | 4.465,00 | | 4.465,00 |
| Prihodi za posebne namjene 43 | 924.000,00 | | 924.000,00 | | 924.000,00 |
| Pomoći 52 | 2.160,00 | | 2.160,00 | | 2.160,00 |
| Prihodi od prodaje ili zamjene nefinancijske imovine i naknade štete s naslova osiguranja 73 | 2.000,00 | | 2.000,00 | | 2.000,00 |
| **UKUPNO PRIHOD** | **1.744.028,00** | | **1.574.028,00** | | **1.574.028,00** |
| |  |  |  | | --- | --- | --- | |  |  |  |   **RASHODI** | | | | | |
| **Vrsta** | **Prijedlog plana za 2025.** | **Projekcija plana za 2026.** | | **Projekcija plana za 2027.** | |
| Rashodi poslovanja | 1.722.388,00 | 1.550.388,00 | | 1.550.388,00 | |
| Rashodi za nabavu nefinancijske imovine | 23.640,00 | 23.640,00 | | 23.640,00 | |
| **UKUPNO RASHODI** | **1.746.028,00** | **1.574.028,00** | | **1.574.028,00** | |
|  |  |  | |  | |
| **VIŠAK/MANJAK+NETO FINANCIRANJE** | **-2.000** | **0** | | **0** | |

Financijski plan Doma „Volosko“ za 2025. godinu s projekcijama za 2026. i 2027. godinu planiran je kako slijedi:

Prihodi poslovanja

Ukupni prihodi poslovanja Doma za starije osobe „Volosko“ Opatija u razdoblju od 2025. do 2027. godine planirani su u iznosu od 1.744.028,00 eura u 2025. godini te u iznosu od 1.574.028,00 eura u 2026. i 2027. godini. U odnosu na prošlogodišnje projekcije do izražaja dolazi potreba za osiguranjem sve većeg iznosa financijskih sredstava od strane Osnivača u financiranju rashoda za zaposlene i rashoda za nabavu nefinancijske imovine. Iznos prihoda za decentralizirane funkcije u visini od 436.157,00 eura ostao je nepromijenjen i jednak kroz trogodišnje razdoblje od 2025. do 2027. godine te se njime planira osigurati pokriće rashoda za hitne intervencije te nabava nefinancijske imovine. Odstupanje od prošlogodišnjih projekcija vidljivo je i u porastu planiranih prihoda za posebne namjene zbog kontinuiranog održavanja maksimalne iskorištenosti kapaciteta smještaja kao i zbog stalnog porasta broja vanjskih korisnika ručkova. Planirani prihodi po ostalim izvorima financiranja ostali su približno jednaki prošlogodišnjim projekcijama.

Rashodi poslovanja

Ukupni rashodi poslovanja u 2025. godini planirani su u visini od 1.746.028,00 eura, a u 2026. i 2027. godini u visini od 1.574.028,00 eura. Odluka o koeficijentima složenosti poslova radnih mjesta u Domu „Volosko“ te isplata godišnje nagrade za uskršnje blagdane u skladu s Temeljnim kolektivnim ugovorom za zaposlenike u javnim službama (NN 29/2024) utjecali su na rast troškova za zaposlene. Za nabavu nefinancijske imovine planirani su rashodi u iznosu od 23.640,00 eura. Od ukupno planiranog iznosa, osigurana decentralizirana sredstava u iznosu od 14.190,00 eura planiraju se utrošiti na nabavu klimatizacijskih uređaja te za nabavu računala i računalne opreme dok se preostala sredstva planirana za nabavu nefinancijske imovine planiraju utrošiti na nabavu medicinske i laboratorijske opreme te uređaja, strojeva i opreme za ostale namjene.

Preneseni rezultat

U 2024. godini planirano je ostvarenje viška prihoda i primitaka iz redovnog poslovanja po izvoru 431201 (Prihodi za posebne namjene) u iznosu od 2.000,00 eura. Navedeni iznos planira se utrošiti u 2025. godini unutar aktivnosti A101202 Administracija i upravljanje za pokriće rashoda za plaće (konto 3111).

Rashodi prema funkcijskoj klasifikaciji

Prema funkcijskoj klasifikaciji svi rashodi odnose se na socijalnu zaštitu.

Račun financiranja

U računu financiranja nisu planirani primici od financijske imovine i zaduživanja te izdaci za financijsku imovinu i otplatu kredita i zajmova.

**II. OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE OD 2025. DO 2027. GODINE**

|  |  |  |  |  |
| --- | --- | --- | --- | --- |
| **R.br.** | **Naziv programa/aktivnosti/kapitalnih projekata** | **2025.** | **2026.** | **2027.** |
| **1.** | **Socijalna skrb** | **1.746.028,00** | **1.574.028,00** | **1.574.028,00** |
| 1.a | Administracija i upravljanje | 1.746.028,00 | 1.574.028,00 | 1.574.028,00 |
| **2.** | **Unaprjeđenje socijalne skrbi** | **-** | **-** | **-** |
| 2.a | Adaptacija i rekonstrukcija objekata | - | - | - |
| 2.b | Zanavljanje opreme, uređaja i prijevoznih sredstava | - | - | - |
|  | **Ukupno:** | **1.746.028,00** | **1.574.028,00** | **1.574.028,00** |

**NAZIV PROGRAMA: SOCIJALNA SKRB**

**1. SVRHA PROGRAMA:** Osigurati obavljanje redovne djelatnosti Doma za starije osobe „Volosko“ Opatija - pružanje usluga institucijske i izvaninstitucijske skrbi za starije osobe.

**POVEZANOST PROGRAMA SA STRATEŠKIM DOKUMENTIMA**

Program je povezan sa prioritetom Ravnomjernim razvojem do europskog standarda i visoke kvalitete života za sve građane iz Plana razvoja PGŽ za razdoblje 2022.-2027.

**POSEBNI CILJ**

**5.2. Visoki socijalni standard i dostojanstveno starenje**

**5.2.3. Razvoj mreže institucijskih i izvaninstitucijskih oblika skrbi za sve društvene skupine**

**ZAKONSKE I DRUGE PODLOGE NA KOJIMA SE PROGRAM ZASNIVA**

Zakon o socijalnoj skrbi (NN br.18/22, 46/22, 119/22 i 71/23), Zakon o ustanovama (NN br.76/93, 29/97, 47/99, 35/08, 127/19 i 151/22), Statut Doma za starije osobe „Volosko“ Opatija od 24. 5. 2022., Pravilnik o mjerilima za pružanje socijalnih usluga (NN br. 110/22, Temeljni kolektivni ugovor za službenike i namještenike u javnim službama (NN 56/22, 127/22, 29/2024), Odluka o isplati privremenog dodatka na plaću državnim službenicima i namještenicima u javnim službama (NN 65/23) i drugi propisi koje je ustanova u zakonskoj obvezi provoditi.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Vlada RH je odlukom utvrdila minimalni financijski standard za decentralizirano financiranje domova za starije osobe. Županija odlukom utvrđuje kriterije za raspored tih sredstava domovima za starije osobe kojima je osnivač, svake godine.

Osim iznosa decentraliziranih sredstava utvrđenih odlukom Vlade, ishodište izračuna potrebnih sredstava za provođenje programa je cjenik usluga koje Dom pruža, zatim praćenja i analiza poslovanja u 2024. godini i projekcije poslovanja za naredno razdoblje.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Aktivnosti koje se provode planirane su i imaju stalnu dinamiku te očekujemo da će se planirani ciljevi i rezultati definiranim pokazateljima uspješnosti u cijelosti i ostvariti.

**NAČIN I SREDSTVA ZA REALIZACIJU PROGRAMA**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti** | **2025.** | **2026.** | **2027.** |
| **1.** | **Socijalna skrb** | **1.746.028,00** | **1.574.028,00** | **1.574.028,00** |
| 1.a | Administracija i upravljanje | 1.746.028,00 | 1.574.028,00 | 1.574.028,00 |
|  | Ukupno aktivnost | 1.746.028,00 | 1.574.028,00 | 1.574.028,00 |

**RAZLOG ODSTUPANJA OD PROŠLOGODIŠNJIH PROJEKCIJA**

U odnosu na prošlogodišnje projekcije došlo je do odstupanja u načinu i raspodjeli iznosa sredstava za realizaciju programa. Program „Programi županijskih ustanova iznad zakonskog standarda“ pod kojim su planirana sredstva za radno - okupacijske aktivnosti i edukaciju djelatnika integriran je u program „Socijalna skrb“ te navedene aktivnosti kao takve više nisu prikazane zaključno s 2024. godinom. S obzirom na važnost provođenja radno – okupacijskih aktivnosti kao i neophodnost kontinuiranih stručnih usavršavanja zaposlenika, kroz duži niz godina, jasno je definiran optimalan iznos potrebnih sredstava za navedene aktivnosti te se stoga i u sljedećim razdobljima planira utrošak podjednakog iznosa sredstava kao i prethodnih godina.

Razlog odstupanja od prošlogodišnjih projekcija je i povećanje rashoda za zaposlene prvenstveno zbog primjene novih koeficijenata složenosti poslova počevši od obračuna plaće za mjesec ožujak 2024. godine te zbog novog materijalnog prava zaposlenika odnosno nagrade za uskršnje blagdane.

Na odstupanje od dosadašnjih projekcija utječe i nabava nefinancijske imovine u 2024. godini odnosno nabava perilice i sušilice rublja kao i nabava hladnjaka koja će zasigurno značajno utjecati na smanjenje rashoda za tekuće i investicijsko održavanja postrojenja i opreme.

**POKAZATELJI USPJEŠNOSTI**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Ocjena  standarda  kvalitete  pruženih usluga | Evaluacija (samoprocjena) dobivene usluge u ustanovi od strane korisnika | ocjena | 4,42 | 4,62 | 4,65 | 4,65 |
| Ocjena  standarda  kvalitete  pruženih usluga | Evaluacija (samoprocjena) pružene usluge u ustanovi od strane rodbine | ocjena | 4,30 | 4,35 | 4,40 | 4,40 |
| Broj korisnika  Izvaninstitu - cijske skrbi | Broj korisnika prehrane i dostave obroka | broj | 58 | 62 | 65 | 65 |

**2. SVRHA PROGRAMA:**

Poboljšanje kvalitete života i povećanje samostalnosti korisnika smještaja te uključenje što većeg broja stanara u radno okupacione aktivnosti. Životni vijek postaje sve duži i pravi je izazov za korisnike i pružatelje usluge prepoznati i pružiti potreban nivo usluge na individualnoj razini.

Dom za starije osobe Volosko pridaje veliku ulogu radnoj terapiji u životu stanara. Aktivnosti svakodnevnog života koje se s korisnicima provode u Domu temelje se na principima radno terapijske struke. U skladu sa psihofizičkim mogućnostima stanara radi se na radno-okupacionim i sportskim rekreativnim aktivnostima. Sudionici smo zasebnih programa za osobe starije životne dobi u zajednici.

**POVEZANOST PROGRAMA SA STRATEŠKIM DOKUMENTIMA**

Program je povezan sa prioritetom Ravnomjernim razvojem do europskog standarda i visoke kvalitete života za sve građane iz Plana razvoja PGŽ za razdoblje 2022.-2027.

**POSEBNI CILJ**

**5.2. Visoki socijalni standard i dostojanstveno starenje**

Svakodnevno smo svjedoci kada mediji pišu i govore o osobama starije životne dobi, pa i dokumenti države na to ukazuju da u zemlji imamo problem siromaštva i neprimjerenih uvjeta života za jedan broj osoba starije životne dobi. Pitanje standarda življenja u starosti i dostojanstvenog staranja danas se sve više problematizira jer naš život sve duže traje vremenski, a dostojanstveno starenje predviđa od materijalnih uvjeta življenja do očuvanja mentalnog zdravlja i fiziologije tijela. Kada govorimo o Domu Volosko to znači kvalitetno okruženje zajedničkih prostorija i okoliša u kojima korisnici borave, rade, druže se i zabavljaju. Život u Domu nije život u hotelu i sve aktivnosti se prilagođavaju mogućnostima pojedinca.

**MJERA**

**5.2.1. Prilagodba socijalnog i zdravstvenog sustava sve starijoj strukturi stanovništva**

**5.2.2. Podizanje infrastrukturnog kapaciteta te poboljšanje kvalitete usluga institucija na području socijalne skrbi**

Stanari svakodnevno sudjeluju u aktivnostima u kojima pronalaze smisao i kojima kvalitetno ispunjavaju svoje vrijeme. Stručni suradnici – terapeuti potiču i usmjeravaju svakog stanara i stanarku na određenu aktivnost s obzirom na njegove/njene kognitivne, motoričke i psihosocijalne sposobnosti te se na taj način, uz grupni rad, poštuje i princip individualnog rada s korisnicima. Stručni suradnici terapeuti tako posredno utječu na psihosocijalnu prilagodbu stanara Doma, poboljšavaju društvenu interakciju i potiču međusobnu toleranciju utječući tako na osjećaj zajedništva među stanarima Doma. Važno je da zaposlenici Doma surađuju na zajedničkom cilju stvarajući sigurno i ugodno okruženje, pri čemu stručni radnici imaju posebnu zadaću suradnje i koordinacije među svim dionicima.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o socijalnoj skrbi (NN br.18/22; 46/22; 119/22 i 71/23), Zakon o ustanovama (NN br.76/93 29/97, 47/99, 35/08, 127/19 i 151/22) i Statut Doma za starije osobe „Volosko“ Opatija.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

lshodište i pokazatelji na kojima se zasnivaju planske veličine su praćenje i analiza ostvarenja aktivnosti u 2024. godini te projekcije stvarnih potreba u narednom razdoblju.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Aktivnosti se provode planiranom dinamikom, te očekujemo u cijelosti ostvarene ciljeve i rezultate na osnovu pokazatelja uspješnosti.

Radno okupacijske i rekreativne aktivnosti su namijenjene osobama čije su sposobnosti obavljanja aktivnosti osobne njege i aktivnosti slobodnog vremena ugrožene ili oštećene razvojem, fizičkom ozljedom ili bolešću, starenjem, psihički, socijalno i kulturno ili kombinacijom navedenih.

Za planiranje rehabilitacijske skrbi osoba starije dobi nije dovoljno samo utvrđivanje medicinske dijagnoze već pobliže definiranje i odgovaranje na pitanja kako bolest utječe na život osobe, pomoći joj da iskoristi svoje potencijale te se što bolje integrira u svakodnevni život odnosno poboljša kvalitetu života. Upravo je to uloga stručnog suradnika - terapeuta. Plan mora biti relevantan navikama, ulogama i životnim preferencijama, željama i potrebama pojedinačno svakog stanarke i stanara. Važna je interdisciplinarna suradnja stručnih suradnika terapeuta i fizioterapeuta.

**RAZLOG ODSTUPANJA OD PROŠLOGODINJIH PROJEKCIJA**

U odnosu na prošlogodišnje projekcije nema odstupanja u iznosima planiranih sredstava za provođenje radno okupacijske i rekreativne aktivnosti korisnika Doma.

**POKAZATELJI USPJEŠNOSTI**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Broj aktivno uključenih stanara u radno okupacijske i druge organizirane  aktivnosti | Veći broj stanara uključenih u aktivnosti radno okupacije i druge organizirane aktivnosti te veći broj dana godišnje za održavanje programa radno okupacije | **%** od ukupnog broja korisnika | Broj stanara | Broj stanara | Broj stanara | Broj stanara |
| **62** |  | **51%** | **62** | **65** | **65** | **65** |

**3. SVRHA PROGRAMA**

Edukacija i cjeloživotno usavršavanje djelatnika Doma.

**POVEZANOST PROGRAMA SA STRATEŠKIM DOKUMENTIMA**

Program je povezan sa prioritetom 4. Obrazovani stanovnici s kompetencijama i vještinama za poslove budućnosti iz Plana razvoja PGŽ za razdoblje 2022.-2027.

**POSEBNI CILJ**

**4.3. Suvremeni regionalni koncept usavršavanja, prekvalifikacija i cjeloživotnog učenja**

**5.2. Visoki socijalni standard i dostojanstveno starenje**

**MJERA**

**4.3.1. Podizanje svijesti i odgovornosti o kontinuiranoj potrebi za usavršavanjem i cjeloživotnim obrazovanjem**

**4.3.2. Podrška provedbi programa usavršavanja i cjeloživotnog učenja**

**5.2.1. Prilagodba socijalnog i zdravstvenog sustava sve starijoj strukturi stanovništva**

**5.2.3. Razvoj mreže institucijskih i izvaninstitucijskih oblika skrbi za sve društvene skupine**

Sve ove mjere međusobno su usko povezane, naime, sve osobe koje rade u Domu moraju razvijati svoje komunikacijske vještine cjeloživotno, rad s ljudima iziskuje stalno usavršavanje, ali i desenzitizaciju svakodnevnog rada. Stres je svakodnevica, znanje pomaže pravovremeno i korisno usmjeravanje energije rada i suradnje na svim razinama. Razmjena iskustava i primjeri dobre prakse neizostavna su potreba svakog učenja, štede vrijeme, zdravlje i novac.

Učenje, implementacija, prilagodba i održavanje sustava kvalitete E-Qualin uz praćenje i rad konzultanata, organiziranje i odlaske na seminare i radionice koji su baza stručnog usavršavanje djelatnika, a time i kvalitetnijeg rada s korisnicima usluga i članovima obitelji.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o socijalnoj skrbi (NN br. 18/22; 46/22, 119/22 i 71/23), Zakon o ustanovama (NN br. 76/93, 29/97, 47/99, 35/08, 127/19 i 151/22), Socijalni plan PGŽ, Statut Doma za starije osobe „Volosko“ Opatija.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

lshodište i pokazatelji na kojima se zasnivaju planske veličine su praćenja i analiza ostvarenja aktivnosti u 2024. godini te projekcije stvarnih potreba u narednom razdoblju. Ugovor sa PGŽ o sufinanciranju dodatne edukacija djelatnika Doma.

**RAZLOG ODSTUPANJA OD PROŠLOGODINJIH PROJEKCIJA:**

U odnosu na prošlogodišnje projekcije potrebnih sredstava osiguranih za edukaciju djelatnika u razdoblju od 2025. – 2027. godine od strane osnivača PGŽ nema odstupanja, osigurana su sredstva na istoj razini.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Ocjena radnog okruženja od strane djelatnika | Evaluacija (samoprocjena)  zadovoljstva zaposlenika u ustanovi | Ocjena | Polazna vrijednost  3,25 | Ciljana vrijednost  2025.  3,50 | Ciljana vrijednost  2026.  3,90 | Ciljana vrijednost  2027.  3,90 |

Opatija, 23. listopada 2024. godine

Broj: 209/2024

*Ravnateljica:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Gordana Saršon, mag. paed.*